รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๔/๒๕๖๐  
วันพุธที่ ๕ เมษายน พ.ศ. ๒๕๖๐ เวลา ๑๐.๓๕ น.
ณ ห้องเรียนคุณภาพ  โรงเรียนคลองลานวิทยา

ประธานการประชุม	นายสมชาย     อังสุโชติเมธี	ผู้อำนวยการโรงเรียนคลองลานวิทยา
ผู้ประชุม	        	๗๗   คน
ผู้มาประชุม	   	๖๖   คน
ผู้ไม่มาประชุม	           ๑๑   คน 	ได้แก่	
			   ๑. นายสำราญ		ศรเลี่ยมทอง	ไปราชการ	
			   ๒. นางวันเพ็ญ		ศรเลี่ยมทอง	ไปราชการ
			   ๓. นายกฤษณะพงศ์	จำรัส		ไปราชการ	
			   ๔. นางภัณฑิรา	โพธิ์แนม		ไปราชการ
			   ๕. นายสมชาย		วุฒิพันธุ์		ลาป่วย
		              ๖. นางสาวนิชชาภัสส์	แสนธิ		ลาป่วย
			   ๗. นางสาวเจนจิรา	ต๊ะศรี		ลาป่วย
			   ๘. นางสาววรรณวิมล	ปราจันทร์	ขออนุญาตจัดตารางสอน
			   ๙. นางสาวกนกพร	กลิ่นจันทร์	ขออนุญาตจัดตารางสอน
			   ๑๐. นายทัศวัฒน์	ซอแก้ว		ขออนุญาตจัดตารางสอน
		 	   ๑๑. นางสาวฉวีวรรณ	ทองบุญตา	ขออนุญาตไปร่วมงานศพญาติ

ระเบียบวาระที่ ๑ เรื่องที่ประธานแจ้งให้ทราบ
  อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนเมษายน จำนวน 
๕ คน ดังนี้  นางวิลาพร  อารักษ์  นางภัณฑิรา  โพธิ์แนม  นางวราภรณ์  จารุเมธีชน  นางพรระวี  คงขำ  
และนายอนุชา  พรมรักษา
	            ๑.๑ การรับนักเรียนใหม่ ปีการศึกษา ๒๕๖๐  โรงเรียนคลองลานวิทยารับสมัครนักเรียนระดับชั้น ม.๑ จำนวน ๗ ห้องเรียน โดยเป็นห้องเรียนพิเศษ จำนวน ๒ ห้องเรียน  ม.๔ สายวิทย์-คณิต  จำนวน ๒ ห้องเรียน  
สายศิลป์-อังกฤษ  จำนวน ๑ ห้องเรียน  สายศิลป์-จีน  จำนวน ๑ ห้องเรียน  และ ปวช.๑  จำนวน ๑ ห้องเรียน นั้น
	                  ในการนี้ โรงเรียนได้ดำเนินการจัดห้องเรียนเป็นที่เรียบร้อยแล้ว ทุกห้องเรียนมีจำนวนนักเรียน
ครบตามที่กำหนดแล้ว ยกเว้นห้องเรียน MEP ที่ยังสามารถรับนักเรียนได้อีก ๗ คน
  ๑.๒ ขอแสดงความยินดีกับครูอัตราจ้างที่สอบบรรจุเป็นครูผู้ช่วยได้  ขอแสดงความยินดีกับนางสาว
โชติรส  แห้วเพ็ชร  ที่ได้รับการบรรจุเป็นครูผู้ช่วย  โรงเรียนขาณุวิทยา  และนายอดิศักดิ์  วงศ์ยุทธนานนท์  ที่สอบ กพ. ได้ ขณะนี้กำลังรอเรียกบรรจุเข้ารับตำแหน่ง
  ๑.๓ ครูย้ายมาบรรจุใหม่ ๑ ราย  โรงเรียนคลองลานวิทยารับย้ายนางสาวอรวรรณ  ทันจันทร์ 
ครูผู้ช่วย วิชาเอกจิตวิทยาแนะแนว  โรงเรียนสีกัน (วัฒนานันท์อุปถัมภ์)  เขตดอนเมือง  กรุงเทพมหานคร
  ๑.๔ การขยายผลแนวปฏิบัติกิจกรรมเพิ่มเวลารู้  โรงเรียนคลองลานวิทยาจัดอบรมเชิงปฏิบัติการ
การพัฒนาหลักสูตรบูรณาการลดเวลาเรียนเพิ่มเวลารู้ให้กับคณะครู  เมื่อวันที่ ๔ เมษายน ๒๕๖๐  เพื่อนำไปใช้สอน
ในภาคเรียนที่ ๑/๒๕๖๐
  ๑.๕ การขยายผลกระบวนการ PLC  จากการที่ผู้อำนวยการฯ รองผู้อำนวยการกลุ่มบริหาร
วิชาการ และครูผู้สอน  เข้าร่วมการอบรมการพัฒนาคุณภาพด้วยกระบวนการ PLC “ชุมชนแห่งการเรียนรู้” เมื่อวันที่ ๑๖ มีนาคม ๒๕๖๐  ณ โรงเรียนกำแพงเพชรพิทยาคม นั้น
        ในการนี้ โรงเรียนคลองลานวิทยาจะอบรมขยายผลฯ ให้กับคณะครู  ในวันที่ ๑๒ พฤษภาคม 
๒๕๖๐
		  ๑.๖ การมอบเกียรติบัตรครูเวรปฏิบัติงานก่อนเวลา ๐๗.๒๐ น.  ขอเลื่อนการมอบเกียรติบัตรให้กับคณะครูที่มาปฏิบัติหน้าที่ครูเวรประจำวันโดยไม่มีวันมาสาย/ลา หรือมาสาย ๑ ครั้ง ตามเกณฑ์ที่ตกลงกันไว้ในการประชุมเตรียมการก่อนเปิดภาคเรียนที่ ๑/๒๕๖๐  โดยมอบหมายนายวินัย  สีกิ  ดำเนินการจัดทำเกียรติบัตรฯ 
  ๑.๗ กำหนดเปิดเรียน ภาคเรียนที่ ๑/๒๕๖๐  เตรียมการก่อนเปิดภาคเรียนวันที่ ๑๑ พฤษภาคม 
๒๕๖๐ ประชุมครูเวลา ๐๙.๐๐ น. 
  ๑.๘ การปรับสภาพนักเรียนใหม่  วันที่ ๑๓ พฤษภาคม ๒๕๖๐ เปิดเรียนวันที่ ๑๕ พฤษภาคม 
๒๕๖๐
  ๑.๙ การรายงานผลการติดตาม ตรวจสอบคุณภาพการศึกษาของสถานศึกษา   สพม.๔๑
ตั้งคณะกรรมการมาตรวจสอบและประเมินโรงเรียน ปรากฏว่า องค์ประกอบที่ ๑-๘ อยู่ในระดับ ดีมาก

	องค์ประกอบ
	ระดับคุณภาพ

	องค์ประกอบที่ ๑ การกำหนดมาตรฐานการศึกษาของสถานศึกษา
	ดีมาก

	องค์ประกอบที่ ๒ จัดทำแผนพัฒนาการจัดการศึกษาของ สถานศึกษาที่มุ่งคุณภาพ ตามมาตรฐาน
                          การศึกษาของสถานศึกษา
	ดี

	องค์ประกอบที่ ๓ จัดระบบบริหารและสารสนเทศ
	ดีเยี่ยม

	องค์ประกอบที่ ๔ การดำเนินงานตามแผนพัฒนาการจัดการศึกษาของสถานศึกษา
	ดีมาก

	องค์ประกอบที่ ๕ จัดให้มีการติดตามตรวจสอบคุณภาพการศึกษา
	ดี

	องค์ประกอบที่ ๖ จัดให้มีการประเมินคุณภาพภายในตามมาตรฐานการศึกษาของสถานศึกษา
	ดีมาก

	องค์ประกอบที่ ๗ จัดทำรายงานประจำปีที่เป็นรายงาน การประเมินคุณภาพภายใน
	ดีมาก

	องค์ประกอบที่ ๘ จัดให้มีการพัฒนาคุณภาพการศึกษาอย่างต่อเนื่อง
	ดีมาก



มาตรฐานที่ 7  ครูปฏิบัติงานตามบทบาทหน้าที่อย่างมีประสิทธิภาพและเกิดประสิทธิผล

	ตัวบ่งชี้ที่ ๗.๑ ครูมีการกำหนดเป้าหมายคุณภาพผู้เรียนทั้งด้านความรู้ ทักษะ กระบวนการ                          
                 สมรรถนะ และคุณลักษณะที่พึงประสงค์ 
	ดีมาก

	ตัวบ่งชี้ที่ ๗.๒ ครูมีการวิเคราะห์ผู้เรียนเป็นรายบุคคล และใช้ข้อมูลในการวางแผน
                 การจัดการเรียนรู้เพื่อพัฒนาศักยภาพของผู้เรียน
	ดีมาก

	ตัวบ่งชี้ที่ ๗.๓ ครูออกแบบและจัดการเรียนรู้ที่ตอบสนองความแตกต่างระหว่างบุคคล  
                 และพัฒนาการทางสติปัญญา
	ดีเยี่ยม

	ตัวบ่งชี้ที่ ๗.๔ ครูใช้สื่อและเทคโนโลยีที่เหมาะสมผนวกกับการนำบริบทและภูมิปัญญา
                 ของท้องถิ่นมาบูรณาการในการจัดการเรียนรู้
	ดีมาก

	ตัวบ่งชี้ที่ ๗.๕ ครูมีการวัดและประเมินผลที่มุ่งเน้นการพัฒนาการเรียนรู้ของผู้เรียน ด้วย
                 วิธีการที่หลากหลาย
	ดี

	ตัวบ่งชี้ที่ ๗.๖ ครูให้คำแนะนำ คำปรึกษา และแก้ไขปัญหาให้แก่ผู้เรียนทั้งด้านการเรียน
                 และคุณภาพชีวิตด้วยความเสมอภาค
	ดี

	ตัวบ่งชี้ที่ ๗.๗ ครูมีการศึกษา วิจัยและพัฒนาการจัดการเรียนรู้ในวิชาที่ตนรับผิดชอบ  
                 และใช้ผลในการปรับการสอน
	ดี

	ตัวบ่งชี้ที่ ๗.๘ ครูประพฤติปฏิบัติตนเป็นแบบอย่างที่ดี และเป็นสมาชิกที่ดีของสถานศึกษา
	ดี

	ตัวบ่งชี้ที่ ๗.๙ ครูจัดการเรียนการสอนตามวิชาที่ได้รับมอบหมายเต็มเวลาเต็มความสามารถ			                            
	ดีมาก



  ๑.๑๐ การประชุมโรงเรียนมาตรฐานสากล  ผู้อำนวยการฯ และรองผู้อำนวยการฯ จะเข้าร่วม
การประชุมโรงเรียนมาตรฐานสากล ในวันที่ ๑๐-๑๑ เมษายน ๒๕๖๐  ณ จังหวัดพิษณุโลก
  ๑.๑๑ ขอให้ข้าราชการครูและบุคลากรทุกคนรับฟังข่าวสารจากโรงเรียนช่วงปิดภาคเรียน 
เพราะช่วงปิดภาคเรียนครูยังคงต้องทำงานอยู่  ดังนั้น หากโรงเรียนมีงานราชการและติดต่อบุคลากรคนใดให้มาทำงานจะต้องมาทำงานด้วย  ขออย่าปิดโทรศัพท์และดูข่าวสารทางไลน์กลุ่มโรงเรียนด้วย
  ๑.๑๒ โรงพยาบาลคลองลาน  ขอใช้สถานที่โดมอเนกประสงค์ ในการจัดกิจกรรมอบรมพัฒนา
ศักยภาพ อสม. ประจำปี ๒๕๖๐  ในวันที่ ๑๐ เมษายน ๒๕๖๐

ระเบียบวาระที่ ๒ รับรองรายงานการประชุมครั้งที่ ๓/๒๕๖๐
                       ที่ประชุมมีมติ รับรอง

ระเบียบวาระที่ ๓ เรื่องเสนอเพื่อทราบ
 ๓.๑ งานที่เกี่ยวข้องกับกลุ่มบริหารวิชาการ
       ๓.๑.๑ การรับนักเรียนใหม่ ดำเนินการเป็นที่เรียบร้อยแล้ว  โดย ม.๑ ห้องเรียนปกติห้องละ 
๔๒ คน  ม.๔ และ ปวช.๑ ห้องเรียนละ ๔๐ คน  ศิลป์-จีน ๔๑ คน 
			      นักเรียนที่สอบคัดเลือกเข้าเรียนต่อไม่ได้จะไปดำเนินการ ณ สพม.๔๑  เพื่อให้ สพม.๔๑ จัดหาที่เรียนให้  ดังนั้น สพม.๔๑ จะรับสมัครในวันที่ ๕-๒๐ เมษายน ๒๕๖๐ ประกาศผลวันที่ ๒๓ เมษายน ๒๕๖๐ และนักเรียนจะมารายงานตัวในวันที่ ๒๓ เมษายน ๒๕๖๐  ณ โรงเรียนคลองลานวิทยา
			      ดังนั้น ขอให้ครูเวรวันที่ ๒๓ เมษายน ๒๕๖๐ รับรายงานตัวนักเรียนแล้วส่งมอบเอกสารให้กับนางพรระวี  คงขำ  เพื่อจัดเข้าห้องเรียนต่อไป
         ๓.๑.๒ การประชุมโรงเรียนมาตรฐานสากล  ในวันที่ ๑๐-๑๑ เมษายน ๒๕๖๐  ณ จังหวัด
พิษณุโลก จะมีบุคลากรเข้าร่วมการประชุมฯ ได้แก่ ผู้อำนวยการฯ สมชาย  อังสุโชติเมธี  รองฯ ผจญ  จันธิดา  
รองฯ กวีวัฒน์  เงินขาว  รองฯ ศิริลักษณ์  เลขะวัฒนะ  นางอ้อมจิต  สระทองจันทร์  นางสาวลำดวน  ไชยสอาด 
นางปฐมรัตน์  จำรัส  นางดาวัลย์  ภูวดล  นางวิลาพร  อารักษ์  นางดลยา  เฉื่อยฉ่ำ  นายไพทูลย์  เถาตะมะ  
และนางสาวรริชา  ชาติวงษ์
       ๓.๑.๓ ขอขอบคุณคณะครูที่เข้าร่วมอบรมเชิงปฏิบัติการการพัฒนาหลักสูตรบูรณาการลดเวลา
เรียนเพิ่มเวลารู้ เมื่อวันที่ ๔ เมษายน ๒๕๖๐  
                            ๓.๑.๔ การอบรมการพัฒนาคุณภาพด้วยกระบวนการ PLC “ชุมชนแห่งการเรียนรู้” 
ในวันที่ ๑๒ พฤษภาคม ๒๕๖๐ จะจัดเป็น ๑๐ กลุ่ม โดยมี ๘ กลุ่มสาระหลักและ ปวช. กับแนะแนว
๓.๑.๕  การปรับสภาพนักเรียนใหม่  ในวันที่ ๑๓ พฤษภาคม ๒๕๖๐ กลุ่มบริหารวิชาการได้
ประสานงานกับงานกิจการนักเรียนแล้ว โดยจะแจกคำสั่งในวันที่ ๑๑ พฤษภาคม ๒๕๖๐ และจะรวมนักเรียนทั้งหมดโดยไม่แบ่งเป็นกลุ่มเหมือนปีที่ผ่านมา
๓.๑.๖ กิจกรรมชุมนุม  แจกแบบสำรวจกิจกรรมชุมนุมให้กับครูผู้สอน ขอให้ครูผู้สอนส่งแบบ
สำรวจกิจกรรมชุมนุมได้ที่นางสุนิสา  ภู่ฤทธิ์
๓.๑.๗ คำสั่งมอบตัวนักเรียน  ขอให้ผู้ที่รับผิดชอบการจัดสถานที่จัดสถานที่เพื่อรับมอบตัว
นักเรียน  โดยเวลา ๐๘.๓๐ น. นักเรียนและผู้ปกครองจะเข้าที่ประชุม  เวลา ๑๐.๐๐ น. ผู้ปกครองจะมามอบตัวนักเรียน และสั่งซื้ออุปกรณ์การเรียน ฯลฯ
๓.๑.๘ ช่วงปิดภาคเรียนขอให้บุคลากรเตรียมการสอนในรายวิชาที่ได้รับมอบหมาย ได้แก่  
โครงสร้างรายวิชา คำอธิบายรายวิชา รายละเอียดตัวชี้วัด การกำหนดสัดส่วนคะแนน และTest Blueprint โดยขอให้มีความสัมพันธ์เกี่ยวโยงกันและส่งกลุ่มบริหารวิชาการ ภายในวันที่ ๑๙ พฤษภาคม ๒๕๖๐



           ๓.๒ งานที่เกี่ยวข้องกับกลุ่มบริหารทั่วไป
	       ๓.๒.๑ ขอบคุณคณะครูที่มอบหมายงานให้นักการและแม่บ้านและทำตามระบบการใช้งาน
นักการและแม่บ้าน 
       	                 ๓.๒.๒ ขอให้ครูเวรมาอยู่เวรในช่วงปิดภาคเรียนอย่างเคร่งครัด โดยในช่วงปิดภาคเรียนผู้อำนวยการฯ ได้แต่งตั้งรองผู้อำนวยการฯ รักษาราชการแทนผู้อำนวยการฯ ดังนี้
			       วันที่ ๗-๑๗ เมษายน ๒๕๖๐  รองฯ กวีวัฒน์  เงินขาว 
			       วันที่ ๑๘-๒๘ เมษายน ๒๕๖๐  รองฯ ผจญ  จันธิดา			       
     วันที่ ๒๙ เมษายน-๑๐ พฤษภาคม ๒๕๖๐  รองฯ ศิริลักษณ์  เลขะวัฒนะ
       	                 ๓.๒.๓ กลุ่มบริหารทั่วไปขอสำรวจหมายเลขโทรศัพท์ของบุคลากร หากในช่วงปิดภาคเรียนมีงานใดที่เกี่ยวข้องกับบุคคลใดจะได้ติดต่อได้โดยตรง
       	                 ๓.๒.๔ การยืมของในช่วงปิดภาคเรียน  ให้บุคลากรลงชื่อในการยืม-คืนทุกครั้ง โดยสามารถยืมได้ที่รองฯ ศิริลักษณ์  เลขะวัฒนะ  นางจุฑามาศ  ไพฑูรย์  นายวรวิทย์  ภูวดล  และนายอดิศักดิ์  วงศ์ยุทธนานนท์         
       	                 ๓.๒.๕ ในช่วงปิดภาคเรียน จะให้ช่างมาล้างเครื่องปรับอากาศ  ดังนั้น จึงขอความกรุณาบุคลากรประจำห้องนำกุญแจห้องปฏิบัติการห้องต่างๆ มาให้กลุ่มงานบริหารทั่วไปเพื่อสะดวกในการปฏิบัติงาน และหากเป็นไปได้ขอความกรุณาให้บุคลากรประจำห้องต่างๆ นำกุญแจห้องมาให้กลุ่มบริหารทั่วไปเผื่อไม่ได้ปิดไฟ 
พัดลม ฯลฯ กลุ่มบริหารทั่วไปจะได้ดำเนินการให้
       	                 ๓.๒.๖ การจัดการขยะ  จะทำ PLC หลักจากวันที่ ๑๒ พฤษภาคม ๒๕๖๐  รายละเอียด
จะชี้แจงให้ทราบภายหลัง
           ๓.๓ งานที่เกี่ยวข้องกับกลุ่มบริหารงบประมาณ/กลุ่มบริหารบุคคล
	       ๓.๓.๑ ขอให้ผู้รับผิดชอบโครงการ/กิจกรรมที่ยังไม่ได้สรุปงาน สรุปงานส่งงานแผนงานภายใน
วันที่ ๖ เมษายน ๒๕๖๐
                                ๓.๓.๒ การสั่งซื้อสินค้า  ในวันที่ ๖ เมษายน ๒๕๖๐ ขอให้ครูที่ปรึกษาแจกใบสั่งซื้อสินค้าและกรอกข้อความทั้ง ๒ ส่วนให้ครบ เพื่อให้ผู้ปกครองนำไปชำระเงิน ณ ธนาคารออมสิน ได้ทุกสาขา
			     สำหรับนักเรียนที่ต้องการสินค้าเพิ่ม/นักเรียนที่มารายงานตัวในวันที่ ๒๓ เมษายน ๒๕๖๐ ขอให้มาซื้อในช่วงเปิดภาคเรียนที่ ๑/๒๕๖๐
          ๔.๔ งานที่เกี่ยวข้องกับกลุ่มงานกิจการนักเรียน
	      ๔.๔.๑ การรับมอบตัวนักเรียนใหม่  เพื่อให้เกิดความเป็นระเบียบเรียบร้อยจะประชุมชี้แจง
ผู้ปกครองนักเรียนก่อนแล้วจึงจะรับมอบตัวนักเรียน
	      ๔.๔.๒ คู่มือนักเรียน  มีการปรับปรุงใหม่หากนักเรียนกระทำผิดระเบียบของโรงเรียน จะมี
หลักฐานชี้แจงผู้ปกครองได้ทั้งหมด
		        ๔.๔.๓  การคัดกรองนักเรียน  ในภาคเรียนที่ ๑/๒๕๖๐ จะขอเชิญครูที่ปรึกษาและหัวหน้าระดับชั้นเข้าร่วมการสอบถามนักเรียนกลุ่มเสี่ยงด้วย

ระเบียบวาระที่ ๔ เรื่องเสนอเพื่อพิจารณา
	   ไม่มี

ระเบียบวาระที่ ๕ เรื่องอื่นๆ
ผอ.สมชาย  อังสุโชติเมธี
	            ช่วงปิดภาคเรียนอาจจะเกิดพายุฤดูร้อนขึ้น หากมีทรัพย์สินในโรงเรียนได้รับความเสียหาย ขอให้ครูเวรรายงานผู้บังคับบัญชาด้วย
            ผลการสอบโอเน็ต ม.๓ และ ม.๖ มีค่าพัฒนาการขึ้นทุกกลุ่มสาระการเรียนรู้
            การจัดเวร  มีครูสงสัยว่าเพราะเหตุใดตนจึงอยู่เวรช่วงปิดภาคเรียนหลายวันและอยู่เวรติดกัน
ด้วยนั้น เพราะครูที่โรงเรียนไม่ได้จ้างในช่วงปิดภาคเรียนเขาจะไม่ต้องมาอยู่เวร แต่เมื่อเปิดภาคเรียนก็จะนำครูกลุ่มนี้กลับไปอยู่เวรที่เดิมแล้วค่อยจัดเวรในเดือนนั้น จึงทำให้เกิดกรณีดังกล่าวฯ
            วันที่ ๒๑ เมษายน ๒๕๖๐ ผู้อำนวยการฯ จะเข้าร่วมการประชุมคณะกรรมการรับนักเรียนของ 
สพม.๔๑ (กำแพงเพชร) 
	            ขอเชิญชวนคณะครูเข้ากลุ่มไลน์โรงเรียนฯ เพื่อติดตามข่าวสารจากโรงเรียน
	            บุคลากรที่จะทำนิติกรรมต่างๆ ขอให้ดำเนินการในช่วงปิดภาคเรียนจะได้ไม่ต้องลาหรือขออนุญาตในช่วงเปิดภาคเรียน
รองฯ ผจญ  จันธิดา
		  ประชาสัมพันธ์คณะครูเพื่อทราบ นักเรียนห้อง ม.๑/๗ จะเป็นห้องเรียนที่เน้นวิทยาศาสตร์และคณิตศาสตร์วิชาการ หากมีผู้ปกครองนักเรียนสอบถามขอให้ชี้แจงต่อผู้ปกครองให้ทราบด้วย
 	  ขอเชิญชวนสมาชิกสหกรณ์ออมทรัพย์ครูกำแพงเพชร จำกัด  ร่วมคัดเลือกตัวแทนสมาชิกสมาคม
ฌาปนกิจสงเคราะห์ของสมาชิกสหกรณ์ออมทรัพยค์รูกำแพงเพชร จำกัด (ส.ส.ก.) ในวันที่ ๙ เมษายน ๒๕๖๐ 
เวลา ๐๙.๐๐ น. ณ สหกรณ์ออมทรัพย์ครูกำแพงเพชรฯ  และขอเชิญเข้าร่วมการประชุมในภาคบ่าย ณ โรงเรียน
วัชรวิทยา


ปิดประชุมเวลา ๑๒.๐๐ น.



					ลงชื่อ			ผู้บันทึกการประชุม
  			     		   (นางมลฤดี  โสภานุสนธิ์)

					ลงชื่อ                        ผู้ตรวจรายงานการประชุม
					   (นางศิริลักษณ์  เลขะวัฒนะ)
			                    รองผู้อำนวยการฯ กลุ่มบริหารทั่วไป

    					ลงชื่อ                        ผู้รับรองรายงานการประชุม
        	        				   (นายสมชาย  อังสุโชติเมธี)
                                                ผู้อำนวยการโรงเรียนคลองลานวิทยา

